«Η αξία της φιλίας στην εφηβεία»

Η παρέα είναι πολύτιμη για τους εφήβους. Καταρχάς, επειδή στην εφηβική ηλικία το άτομο είναι επιβαρυμένο με πολλά αρνητικά συναισθήματα, ελλοχεύει ο κίνδυνος ψυχολογικών παθήσεων, όπως η κατάθλιψη. Έτσι, η συντροφιά και η παρέα μπορούν να αποτρέψουν την συσσώρευση αυτών των συναισθημάτων, και συνεπώς και της μοναξιάς. Παράλληλα, ένα ακόμη επίπεδο που έχει να αντιμετωπίσει ο έφηβος μαζί με την ψυχολογία του είναι το σχολείο. Σ’ αυτήν την ηλικία η επίδοσή του στο σχολείο καθορίζει σε σημαντικό βαθμό το μέλλον του. Πολλοί όμως, μέσα σ΄ αυτήν την ευέξαπτη κατάσταση στην οποία βρίσκονται, δεν αντέχουν την πίεση και εγκαταλείπουν. Εάν όμως οι φίλοι του τα καταφέρουν επιτυχώς στο σχολείο, αυτόματα παρακινείται και αυτός και προσπαθεί περισσότερο. Τέλος, μια σωστή παρέα προφυλάσσει τον έφηβο από κάποιες κακές εμπειρίες. Όπως είναι ήδη γνωστό, η εφηβική ηλικία χαρακτηρίζεται από μια έξαψη του επαναστατικού ενστίκτου του κάθε νέου. Συνεπώς, σε αρκετούς αναπτύσσεται η επιθυμία να επιχειρήσουν πράγματα που απαγορεύονται από την κοινωνία. Κάτι τέτοιο όμως, τους στιγματίζει ανεπανόρθωτα, έχοντας επιπτώσεις και στην μετέπειτα ζωή τους. Συνοψίζοντας, το να είναι κανείς μέλος μιας συνετής και εγκρατής παρέας μπορεί ν α εξασφαλίσει την επιτυχία του και στην ενήλικη ζωή του, καθώς και το ανώδυνο πέρασμα του από το στάδιο της εφηβείας.

Κουτσουρνά

Ιφιγένεια B1